แนวโน้มหุ้นบวกลบเล็กน้อย
นักวิเคราะห์ประเมินดัชนีเช้าวันนี้บวกลบเล็กน้อย กำไรบจ.หนุน ,รอความชัดเจนดูแลค่าเงินบาท
25 เม.ย. 2556

นักวิเคราะห์ประเมินดัชนีเช้าวันนี้บวกลบเล็กน้อย กำไรบจ.หนุน ,รอความชัดเจนดูแลค่าเงินบาท
นายชัย จิรเสวีนุประพันธ์ ผู้จัดการฝ่ายกลยุทธ์ตลาดทุน บล.โนมูระ พัฒนสิน กล่าวว่า ตลาดหุ้นเช้านี้บวกลบเล็กน้อย คาดว่าดัชนีจะปรับขึ้นไป แต่มองว่าไม่น่าผ่าน 1,560 และ 1,564 จุด ให้แนวรับ 1,545 และ 1,540 จุด กลุ่มที่ผลักดันดัชนียังเป็นกลุ่มเดิม วัสดุก่อสร้าง ถ้าเกี่ยวกับการประมูลงานก็กลุ่มผู้รับเหมาฯ สื่อสาร ส่วนกลุ่มที่ยังไม่ให้ดัชนีปรับขึ้นมากเป็นกลุ่มสินค้าโภคภัณฑ์ที่ยังไม่ perform ตลาด และ หุ้น CPALL ซึ่งยังกดดัชนีอยู่และวันนี้คาดว่าจะอยู่แดนลบ 
ปัจจัยในประเทศมี 2 เรื่องคือผลประกอบการไตรมาส 1/56 และระหว่างวันรอดูความคืบหน้าเกี่ยวกับท่าทีของธนาคารแห่งประเทศไทย (ธปท.)เกี่ยวกับมาตรการดูแลค่าเงินบาท
ส่วนตลาดต่างประเทศเช้านี้ซึมๆ เป็นเรื่องผลประกอบการของแต่ละประเทศเช่นกัน